《谒虞帝祠》
宋代·胡宏

有姚心妙賛乾坤，尧禹兴亡赖两存。
蒲坂旧都西望远，苍梧陈迹事谁论。
九官效职群英聚，二女宜家圣德尊。
万代君王模范表，吁嗟一庙破荒村。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。